RHAN 6

PERFFORMIAD PRIF GYNGHORAU A’U LLYWODRAETHU
PENNOD 3

CYDGYSYLLTU RHWNG RHEOLEIDDWYR

“Rheoleiddwyr perthnasol” a “swyddogaethau perthnasol”
120
1
At ddibenion adran 119 swyddogaethau perthnasol Archwilydd Cyffredinol Cymru yw—
a
archwilio cyfrifon prif gyngor o dan Bennod 1 o Ran 2 o Ddeddf Archwilio Cyhoeddus (Cymru) 2004 (p. 23);
b
cynnal astudiaeth o dan Bennod 2 o Ran 2 o Ddeddf Archwilio Cyhoeddus (Cymru) 2004 mewn perthynas â phrif gyngor;
c
cynnal ymchwiliad o brif gyngor o dan adran 15 o Ddeddf Llesiant Cenedlaethau’r Dyfodol (Cymru) 2015 (dccc 2).
2
At ddibenion adran 119, rheoleiddiwr perthnasol yw person a grybwyllir yng ngholofn gyntaf tabl 1 a’i swyddogaethau perthnasol yw’r swyddogaethau a bennir yn yr ail golofn.
TABL 1
Rheoleiddwyr perthnasol | Swyddogaethau perthnasol
Prif Arolygydd Ei Mawrhydi dros Addysg a Hyfforddiant yng Nghymru | Swyddogaethau o dan adran 38 o Ddeddf Addysg 1997 (p. 44) (arolygu swyddogaethau addysg etc.)
Gweinidogion Cymru | Swyddogaethau o dan adran 149A ac adran 149B o Ddeddf Gwasanaethau Cymdeithasol a Llesiant (Cymru) 2014 (dccc 4) (adolygiadau etc. o arfer swyddogaethau gwasanaethau cymdeithasol)
3
Caiff Gweinidogion Cymru, drwy reoliadau, ddiwygio tabl 1 er mwyn—
a
ychwanegu cofnod;
b
diwygio cofnod;
c
hepgor cofnod.
4
Cyn gwneud rheoliadau o dan is-adran (3), rhaid i Weinidogion Cymru ymgynghori ag—
a
unrhyw bersonau sy’n cynrychioli prif gynghorau y mae Gweinidogion Cymru yn ystyried ei bod yn briodol ymgynghori â hwy;
b
Archwilydd Cyffredinol Cymru;
c
y person y bydd cofnod newydd neu ddiwygiedig yn ymwneud ag ef.